STÁLY SEKRETARIÁT RADY COLNEJ ÚNIE

VÝROČNÁ  SPRÁVA

o plnení Zmluvy medzi Slovenskou republikou 
a Českou republikou o vytvorení colnej únie za rok 2002

Bratislava máj 2003

O b s a h  
Výročnej správy o plnení Zmluvy
medzi SR a ČR o vytvorení colnej únie za rok 2002

Úvod                                                                                                                                         
1.	 Voľný pohyb tovaru                                                                                                 
1.1.	Colná politika 
1.2.	Licenčná politika  
1.3.	Posudzovanie zhody a uvádzanie výrobkov do obehu 
1.4.	Vzájomné obchodné vzťahy medzi SR a ČR 
1.5.	Problematika vzájomného obchodu s poľnohospodárskymi a potravinárskymi        výrobkami 

2. Obchodná politika SR a ČR voči tretím krajinám                                                        
2.1. Európska únia   
2.2. Stredoeurópska dohoda o voľnom obchode (CEFTA)  
2.3. Ostatné dohody o voľnom obchode   

3. Činnosť orgánov colnej únie                                                                                            
                 3.1. Rada colnej únie     
                 3.2. Stály sekretariát Rady colnej únie  
                        3.2.1. Činnosť Stáleho sekretariátu   
                        3.2.2. Čerpanie rozpočtu Stáleho sekretariátu                                      

4. Závery a odporúčania                                                                                                       
     4.1. Vyhodnotenie záverov a odporúčaní na rok 2002     
     4.2. Závery a odporúčania na rok 2003                                                                            
            4.2.1. Colná politika   
            4.2.2. Licenčná politika   
            4.2.3. Oblasť posudzovania zhody a uvádzanie výrobkov do obehu  
            4.2.4. Zahraničný obchod     
            4.2.5. Poľnohospodárska politika  
            4.2.6. Obchodná politika SR a ČR voči tretím krajinám   
            4.2.7. Orgány colnej únie  
            4.2.8. Štatistika    

Príloha č. 1 - Právne predpisy vzťahujúce sa na činnosť colnej únie SR a ČR v roku   
                       2002 
Príloha č. 2 - Zahraničný obchod SR a ČR v rokoch 2001 a 2002 

Úvod

 V súlade s článkom 32 písm. c) Zmluvy medzi Slovenskou republikou a Českou republikou o vytvorení colnej únie (ďalej len „zmluva“) Stály sekretariát Rady colnej únie (ďalej len „Stály sekretariát“) predkladá Rade colnej únie (ďalej len „Rade“) návrh výročnej správy o jej plnení za rok 2002. Rada podľa článku 29 ods. 4 zmluvy predkladá výročnú správu zmluvným stranám.

Vývoj vzájomných vzťahov v hodnotenom roku sa vyznačoval pokračovaním spolupráce na vysokej úrovni a udržiavaním nadštandardných vzťahov v oblastiach spoločného záujmu. Uskutočnili sa dve oficiálne stretnutia predsedov vlád, na pôde oboch republík. Tieto stretnutia dávali impulzy a boli politickým potvrdením pre všetky vládne orgány o tom, že udržanie tesnej spolupráce a koordinácia niektorých postupov i vzhľadom na finalizáciu rokovaní o pristúpení k EÚ boli aktuálne.  

Základným princípom colnej únie a najsledovanejšou oblasťou je voľný pohyb tovaru a služieb. Významné v tejto oblasti bolo zapojenie podnikateľskej a obchodnej sféry, ktoré priamo tlmočili svoje názory a návrhy zodpovedným orgánom. Členovia Rady sa na jesennom zasadnutí dohodli, že od 1. 1. 2003 nebudú zavádzať nové a uplatňovať už zavedené ochranné opatrenia podľa ustanovení zmluvy o colnej únii.

Napriek prevládajúcej snahe príslušných orgánov uľahčiť voľný pohyb tovaru vo vzájomnom obchode, vývoj obchodnej výmeny v roku 2002 tejto snahe nezodpovedal. V hodnotovom vyjadrení v národných menách sa celkový obrat znížil oproti predchádzajúcemu roku a to i napriek určitému vzrastu obratu SR s ČR. Podiel vzájomného obratu na celkovom obrate SR ako aj ČR medziročne taktiež poklesol. Negatívnym rysom je aj určitá nevyrovnanosť výmeny, keď záporné saldo SR s ČR sa viac ako zdvojnásobilo. 

Spolupráca zmluvných strán pri napĺňaní ustanovení zmluvy o colnej únii v oblasti obchodnej politiky voči tretím štátom a colnej politiky bola tradične na dobrej úrovni. Postupovalo sa vo vzájomnej koordinácii a zhode. Vo vzťahu k tretím štátom sa uskutočnili, resp. uzavreli rokovania o ďalšej liberalizácii obchodu, najmä v rámci Stredoeurópskej dohody o voľnom obchode a s Estónskom a Lotyšskom. 

Rok 2002 bol rokom ukončenia prístupových rokovaní a uzavretia posledných, najnáročnejších kapitol. Intenzita práce jednotlivých rezortov a ich vzájomných slovensko-českých kontaktov sa zvyšovala. Spolupracovalo sa na revízii obchodných zmlúv, ktoré bude potrebné v súvislosti so vstupom do EÚ vypovedať alebo upraviť. Zároveň rástlo uvedomenie si potreby definovania spolupráce po vstupe do EÚ v hospodárskej a obchodnej sfére, ktorá teraz prebieha v rámci colnej únie. 

1. Voľný pohyb tovaru

1.1.	Colná politika

Zmluvné strany v oblasti colnej politiky v roku 2002 postupovali v súlade so Zmluvou  medzi Slovenskou republikou    a Českou republikou o vytvorení colnej únie (ďalej len „zmluva“ ), uplatňovali spoločnú colnú tarifu voči tretím štátom, vrátane spôsobu ustanovenia colnej hodnoty. V priebehu roka strany neuplatnili   požiadavky na zmenu zmluvných colných sadzieb. Obchodná a colná politika bola koordinovaná Radou. 

       Obe strany svoju pozornosť sústredili predovšetkým na plnenie úloh súvisiacich s harmonizáciou colnej legislatívy s legislatívou Európskej únie.

       Stály sekretariát sa  v rámci svojej koordinačnej činnosti vyjadroval k pripravovaným návrhom legislatívnych opatrení, ktoré predkladali príslušné rezorty zmluvných strán.  Pri posudzovaní predkladaných návrhov vyhlášok a zákonov postupoval v zmysle zmluvy a predkladané materiály so zmluvnými stranami odsúhlasil.

	Expertná skupina na prípravu colných sadzobníkov v druhom polroku 2002 začala s koordináciou príprav colných sadzobníkov na rok 2003 za úzkej spolupráce colných správ Slovenskej republiky a Českej republiky a príslušných  rezortov zmluvných strán. 

	Kombinovaná nomenklatúra colného sadzobníka SR a ČR na rok 2003  bola aktualizovaná podľa zmien vykonaných v EÚ. V colných sadzobníkoch na rok 2003 boli premietnuté  zmluvné colné sadzby podľa záväzkov vyplývajúcich z Uruguajského kola GATT  1994  a preferenčné zníženia pre rozvojové krajiny.

	Zmluvné strany aj na rok 2003 zjednotili colné sadzby  v podpoložkách hydina – clo   2 %,   špargľa – 0 %, melasa – 21,5 % a ryžové vločky – 2,5 % z dôvodu rozdielnych záväzkov SR a ČR v Listine koncesií UK GATT 1994.

Súčasťou  colného sadzobníka SR a ČR sú dočasne znížené colné sadzby nad rámec UK GATT 1994, sezónne sadzby pre poľnohospodárske výrobky, textilné výrobky a znížené colné sadzby pre liečivá a látky používané vo farmaceutickom priemysle.

 V súlade s  Ministerskou deklaráciou o obchode s výrobkami informačných technológií bol rok 2002 posledným,  kedy clá boli znižované a pre tieto výrobky je colná sadzba 0 %. Súčasne bolo dohodnuté, že liberalizačné opatrenie uplatňované v roku 2002 na vybrané podpoložky civilnej leteckej techniky bude pokračovať v rovnakom  rozsahu aj v roku 2003.     

Preferenčné sadzobné opatrenie uplatňované v rámci Všeobecného systému preferencií na tovar pochádzajúci a dovážaný z rozvojových krajín zostáva nezmenený a je poskytovaný v rovnakom rozsahu ako v roku 2002. Zoznamy rozvojových a najmenej rozvinutých krajín v colných sadzobníkoch sú zhodné.
 
	Na základe požiadaviek rezortov SR a  ČR boli aj na rok 2003 ustanovené colné kvóty  na poľnohospodárske a priemyselné výrobky určené predovšetkým na výrobnú spotrebu.  Colné kvóty zmluvné strany navzájom prerokovali a odsúhlasili. Pri ustanovení colných kvót zmluvné strany dbali o to, aby dovozy zodpovedali požadovanej kvalite a množstvu a  tiež, aby neboli poškodené záujmy druhej  strany.

	Colný sadzobník Slovenskej republiky, tak ako v roku 2002, obsahuje novú prílohu preferenčných  sadzobných opatrení, ktoré vyplývajú z dohôd o voľnom obchode ustanovených medzinárodnými zmluvami. 

Návrh colných sadzobníkov Slovenskej republiky a Českej republiky  na rok 2003 Rada colnej únie  prerokovala skrátenou formou mimo svojho riadneho zasadnutia, v súlade so svojím rozhodnutím č.11 bod C/3 zo dňa 25. novembra 1996. Rozhodnutím č. 26 Rada odporučila ministrovi financií Slovenskej republiky a ministrovi financií Českej republiky predložiť návrh colných sadzobníkov na rok 2003 na schválenie vládam oboch republík.

       Slovenská vláda prerokovala a schválila colný sadzobník dňa 4. decembra 2002 uznesením č.1297 a česká vláda dňa 2. decembra 2002 uznesením č.1192. 
 
	Colné sadzobníky na rok 2003  vydané nariadením vlády Slovenskej republiky  č.728/2002 Z. z. a nariadením vlády Českej republiky č. 534/2002 Zb.  sú v súlade s čl. 1 zmluvy, podľa ktorej colná únia uplatňuje spoločnú colnú tarifu voči tretím štátom, vrátane spôsobu ustanovenia colnej hodnoty. 

	Zmluvné strany  každoročne vydávajú pre podnikateľskú verejnosť integrovanú tarifu, ktorá obsahuje všetky údaje ustanovené colným zákonom pre integrovaný colný sadzobník, ako aj  ďalšie informácie, vzťahujúce sa na dovoz alebo vývoz tovaru. Na rok 2003                 v Slovenskej republike bola integrovaná tarifa v tlačenej forme zverejnená vo Finančnom spravodajcovi MF SR a v Českej republike vydaná a distribuovaná povereným zmluvným vydavateľstvom.

1.2.	 Licenčná politika

     Licenčné konanie v Českej republike sa v roku 2002 riadilo nariadením vlády  č.481/2001 Zb., ktorým sa mení nariadenie vlády č. 185/2000 Zb., ktorým sa určujú výrobky, ktoré môžu byť dovážané do Českej republiky alebo vyvážené z Českej republiky iba na základe licencie podľa zákona č. 62/2000 Zb. v znení neskorších predpisov.

Česká strana vo vzájomnom obchode so SR uplatňovala v roku 2002 automatické a neautomatické licencie na všetky položky uvedené v tomto nariadení vlády. Neautomatická licencia bola v tomto období uplatňovaná iba na dovoz trstinového alebo repného cukru vo výške 3 500 ton pôvodom zo SR.

Dňa 1. 7. 2002 nadobudlo účinnosť ďalšie nariadenie vlády ČR č. 272/2002 Zb., ktorým bol určený zoznam hutníckych výrobkov, ktoré sa môžu dovážať do ČR na základe automatickej licencie.

V Slovenskej republike sa licenčné konanie v roku 2002 riadilo vyhláškou Ministerstva hospodárstva SR č. 15/1998 Z.z. o podmienkach udeľovania úradného povolenia na dovoz a vývoz tovaru a služieb v znení neskorších predpisov. Zoznamy tohto tovaru, aktualizované pre rok 2002, sú uvedené v novele pôvodnej vyhlášky č. 576/2001 Z.z.

Podľa vyššie uvedenej vyhlášky slovenská strana uplatňovala voči českej strane automatické a neautomatické licencie na dovoz a vývoz citlivých položiek, najmä poľnohospodárskych a potravinárskych produktov.

V priebehu roku 2002 sa uplatňovali neautomatické licencie na dovoz 3 500 ton trstinového alebo repného cukru a 630 000 hl vôd, vrátane minerálnych vôd a sýtených vôd, obsahujúcich pridaný cukor alebo iné sladidlá z Českej republiky. Od 1. septembra 2002 slovenská strana zaviedla ďalšie neautomatické licencie a to na dovoz 3 188 ton repkového oleja a 1013 ton homogenizovaných prípravkov z ČR do SR s účinnosťou do                     31. decembra 2002.

Medzi neautomatické licencie uplatňované pri vývoze do tretích krajín, vrátane Českej republiky, patrili položky živé ovce a kozy, pšenica a súraž, raž, jačmeň ostatný, ovos, kukurica ostatná, pšeničná múka alebo múka zo súraže, múky z obilovín iné ako múky zo pšenice alebo súraže, obilná krupička, krupica a pelety, obilné zrná inak spracované a semená repky.

1.3. Posudzovanie zhody a uvádzanie výrobkov do obehu

	Na májové zasadnutie Rady bol predložený materiál „Riešenie pripomienok k prekážkam obchodu medzi SR a ČR“. Tento materiál bol vypracovaný na základe pripomienok výrobných a obchodných subjektov. Závery, predložené Rade, boli predmetom rokovaní zástupcov príslušných ministerstiev oboch štátov a ostatných zainteresovaných subjektov. Pripomienky týkajúce sa problematiky posudzovania zhody a uvádzania výrobkov do obehu sú závislé od vyvíjajúcej sa legislatívy SR a ČR v tejto oblasti, vo väzbe na aproximáciu legislatívy s ES.

	Posudzovanie zhody a uvádzanie výrobkov do obehu upravujú v rozhodujúcich oblastiach medzi SR a ČR bilaterálne zmluvné vzťahy.

	Z rozhodnutia a odporúčania Rady colnej únie zo dňa 17. 5. 2002, bol Stály sekretariát poverený koordinovať prípravu novej Dohody medzi vládou ČR a vládou SR o vzájomnom uznávaní výsledkov laboratórnych skúšok poľnohospodárskych a potravinárskych výrobkov. Dohoda bola schválená vládou SR dňa 5. 11. 2002, vládou ČR dňa 10. 11. 2002 a podpísaná v Bratislave dňa 13. 12. 2002 počas zasadnutia Rady colnej únie. Nadobudla platnosť             1. 1. 2003.

	Zmluvný vzťah medzi ÚNMS SR a ÚNMZ ČR, ako aj medzi MVRR SR a MPO ČR, plní svoj účel, napomáha rozvoju vzájomných obchodných kontaktov medzi oboma štátmi, prispieva k zjednodušeniu vo vzájomnej obchodnej výmene.

	Bola uzavretá nová Dohoda medzi Ministerstvom priemyslu a obchodu ČR a Ministerstvom výstavby a regionálneho rozvoja SR o spôsobe a podmienkach využívania dokumentov posudzovania zhody stavebných výrobkov a uznávania výsledkov skúšok stavebných výrobkov, ktoré sú predmetom obchodu medzi podnikateľskými subjektami ČR a SR a bola  podpísaná v Prahe dňa 6. 9. 2002 príslušnými ministrami. Dohoda nadobudla platnosť 1. 12. 2002.  Nadväzne na túto Dohodu bolo dňa 15. 10. 2002 podpísané „Administratívne dojednanie medzi Odborom preukazovania zhody stavebných výrobkov MVRR SR a ÚNMZ ČR“, ktoré je jej neoddeliteľnou súčasťou. Upresňuje zoznam autorizovaných osôb SR a ČR, zoznam platných právnych predpisov v SR a ČR a typy dokladov o preukazovaní zhody v SR a ČR.

	Slovenská republika počas roka 2002 pokračovala v procese príprav Protokolu k Európskej dohode o vzájomnom uznávaní a akceptovaní priemyselných výrobkov SR s EÚ (PECA), ktorá prinesie podnikateľom vytvorenie rovnakých podmienok pre vstup výrobkov na trh v dohodnutých sektoroch, zhodných so štátmi EÚ. Návrh Protokolu PECA schválila vláda SR a bola podpísaná tzv. technická parafa. Protokol schvaľuje ešte Európska komisia a slovenský parlament. Jeho účinnosť sa očakáva k 1. 7. 2003.

	V súlade s pristúpením Slovenskej republiky k Protokolu PECA, pokračovali rokovania medzi ÚNMS SR a ÚNMZ ČR o príprave dohody, na základe ktorej budú mať vybrané výrobky zmluvných strán voľný režim na území druhého zmluvného štátu.

1.4.	  Vzájomné obchodné vzťahy medzi Slovenskou republikou a  Českou republikou  
	
	Pri hodnotení vývoja vzájomných obchodných vzťahov medzi Slovenskou republikou a Českou republikou sa vychádzalo zo štatistických údajov uvádzaných v národných menách.

	Po výraznom znížení dynamiky rastu vzájomného obchodu medzi SR a ČR v 2. polroku 2001 pokračovalo negatívne smerovanie jeho vývoja i v roku 2002. Tento trend sa výrazne prejavil najmä v 1. polroku 2002, keď vzájomný obrat oboch krajín zaznamenal v porovnaní s rovnakým obdobím predchádzajúceho roka absolútny pokles. K zmierneniu uvedených tendencií došlo v 2. polroku 2002. 

V porovnaní s predchádzajúcim rokom vzrástol  v roku 2002 obrat obchodu SR s ČR o 1,5 %, kým obrat ČR so SR sa znížil takmer o 6,0 %. Vyšším tempom vzrástol obrat SR s tretími krajinami, kde SR zaznamenala rast o 6,3 %. Obrat ČR s týmito krajinami sa znížil o 2,7 %. Podiel vzájomného obratu na celkovom obrate SR ako aj ČR medziročne poklesol. V roku 2002 podiel obratu s ČR na celkovom obrate SR predstavoval 15,2 %, kým obdobný ukazovateľ v ČR zaznamenal 6,4 %. 

Podobný trend zaznamenal aj vzájomný obchod s agropotravinárskymi výrobkami, keď obrat SR s ČR vzrástol o 4,5 % a obrat ČR so SR sa znížil o 2,4 %.

Uvedený vývoj prebiehal v podmienkach oslabenia ekonomického vývoja v krajinách hlavných obchodných partnerov SR a ČR, predovšetkým Nemecka, pri relatívne vysokých tempách rastu, dosahovaných ekonomikou Českej republiky, najmä však Slovenskej republiky. Výsledky vzájomného obchodu ovplyvnil okrem iného vývoj cien surovín na svetových trhoch, ako aj pohyb kurzov SKK a CZK voči rozhodujúcim menám, v ktorých sa realizuje vzájomná výmena.    

      Tendencie vývoja vzájomného obchodu v roku 2002 v porovnaní s predchádzajúcim rokom možno zhrnúť nasledovne:

-	výrazný pokles dynamiky vývozu ČR do SR zaznamenaný pri priemyselných, ako aj potravinárskych komoditách,
-	zrýchlenie tempa poklesu dovozu ČR zo SR zaznamenané pri priemyselných komoditách, pri stabilnej dynamike dovozu agropotravinárskych komodít, 
-	predstih tempa poklesu dovozu pred poklesom vývozu v priemysle a rast dovozu pri poklese vývozu v poľnohospodárstve ČR vo vzťahu k SR
-	zvýšenie aktívneho salda obchodnej bilancie ČR so SR v priemysle pri poklese aktíva  v poľnohospodárstve,
-	pokles dynamiky vývozu SR do ČR, zaznamenaný pri priemyselnej ako aj poľnohospodárskej produkcii, 
-	výrazný pokles dynamiky dovozu SR z ČR zaznamenaný v priemysle a ešte výraznejšie v poľnohospodárstve, 
-	predstih dynamiky dovozu pred dynamikou vývozu v priemysle a naopak výrazný predstih dynamiky vývozu pred dynamikou dovozu v poľnohospodárstve SR vo vzťahu k ČR,
-	výrazné zhoršenie salda obchodnej bilancie SR s ČR zaznamenané pri priemyselných komoditách a mierne zníženie pasívneho salda pri poľnohospodárskych komoditách.

Tabuľka č. 1

Štatistické údaje o vývoji vzájomného obchodu Českej republiky a Slovenskej republiky: 

Ukazovateľ 	Zahraničný obchod Českej republiky v mld Kč	Zahraničný obchod Slovenskej republiky  v mld Sk	
	2001	2002	Index               02/01	Rozdiel          02-01	2001	2002	Index               02/01	Rozdiel          02-01	
dovoz zo SR/ČR	 74,6	 69,2	 92,8	     -5,4	107,6	113,3	105,3	 5,7	
vývoz  do SR/ČR	101,9	 96,7	94,9	     -5,2	101,6	  99,0	97,5	-2,6	
obrat so SR/ČR	176,5	165,9	94,0	   -10,6	209,2	212,3	101,5	  3,1	
saldo s SR/ČR	  27,4	  27,5	.	       0,1	   -6,0	 -14,3	.	 -8,3	

Zdroj údajov: Zahraničný obchod ČR – ČSÚ
                Zahraničný obchod SR -  ŠÚ SR
Prípadné rozdiely vznikajú zaokrúhľovaním absolútneho čísla

 Slovenská republika

Podľa údajov Štatistického úradu Slovenskej republiky celkový dovoz SR za rok 2002 dosiahol 747,9 mld Sk, čo oproti rovnakému obdobiu predchádzajúceho roka predstavuje rast o 4,7 %. V súlade s týmto trendom sa vyvíjal i dovoz z EÚ (rast o 5,9 %), ako i z krajín CEFTA, ktorý zaznamenal nárast o 10,4 %. 

Vzrástol taktiež dovoz SR z ČR, a to o 5,3 % t.j. o 5,7 mld Sk. Na raste dovozu SR z ČR sa najviac podieľali stroje a zariadenia (trieda 7 SITC) zvýšením o 2,6 mld  Sk, z čoho najväčší objem 1,4 mld Sk predstavujú cestné vozidlá a 0,9 mld Sk stroje na výrobu energie, ďalej nerastné palivá (trieda 3 SITC) o 1,4 mld Sk z čoho 0,9 mld Sk tvorí elektrický prúd a priemyselné výrobky (trieda 8 SITC) o 1,0 mld Sk. V triede 0 SITC potraviny bol zaznamenaný len nepatrný rast, a to o 0,1 mld Sk. K poklesu došlo len v triedach 4 a 5 SITC v celkovom objeme 1,0 mld  Sk.

Za rok 2002 predstavoval celkový vývoz SR 651,3 mld Sk a v porovnaní s minulým rokom vzrástol o 6,5 %. Vývoz SR do EÚ vzrástol o 7,7 % a do krajín CEFTA o 4,0 %. 

Napriek celkovému zvýšeniu vývozu sa vývoz SR do ČR znížil o 2,5 %.  Pokles vývozu SR do ČR v celkovej výške 2,6 mld Sk najviac ovplyvnil pokles vývozu  nerastných palív (trieda 3 SITC) znížením o 2,4 mld Sk, kde najvýraznejší pokles bol zaznamenaný pri vývoze ropy a ropných výrobkoch a to o 1,7 mld Sk a spotrebných výrobkov (trieda 6 SITC), ktorých vývoz poklesol o 2,2 mld Sk, kde sa najviac znížil vývoz železa a ocele a to až       o 3,5 mld Sk. Vývoz sa zvýšil u viacerých položiek. Z objemovo významných vývozných položiek SR do ČR sa na zvýšení vývozu podieľali stroje a zariadenia (trieda 7 SITC) zvýšením o 1,2 mld Sk, z čoho 1,2 mld predstavuje vývoz cestných vozidiel a potraviny (trieda 0 SITC) o 1,0 mld Sk. 

          Slovenská republika v roku 2002 zaznamenala pasívne saldo obchodnej bilancie vo výške 96,6 mld Sk, čo v porovnaní s rokom 2001 znamená zníženie pasíva o 6,1 mld Sk.

            Napriek zlepšeniu celkového zahraničnoobchodného salda SR sa saldo SR s ČR, ktoré v roku 2001 dosiahlo pasívum 6 mld Sk zhoršilo o 8,3 mld Sk. Na zhoršení salda sa najviac podieľali trieda 3 SITC – nerastné palivá (zhoršenie o 3,7 mld Sk, z čoho 2,3 mld Sk  tvorí ropa a ropné výrobky a 1,4 mld Sk elektrický prúd), trieda 6 SITC – spotrebné výrobky (o 2,7 mld Sk, z toho 2,7 mld Sk tvorí železo a oceľ) a trieda 7 SITC – stroje a zariadenia (o 1,4 mld Sk, z toho stroje na výrobu energie o 0,7 mld Sk). 

Tabuľka č. 2

Dovoz a vývoz Slovenskej republiky z/do Českej  republiky  z hľadiska tovarovej štruktúry podľa klasifikácie SITC:

Triedy  	dovoz v mld Sk	vývoz v mld Sk	
	Rok
2001	 podiel v % 	Rok
2002               	podiel v %	Rok
2001               	podiel v %	Rok
2002               	Podiel v %	
0 – Potraviny                                          	9,5	8,8	9,6	8,5	6,3	6,2	7,2	7,3	
1 – Nápoje                   	3,9	3,7	4,4	3,9	1,6	1,6	1,5	1,5	
2 – Surové 	2,6	2,5	3,3	2,9	3,7	3,7	3,7	3,7	
3 – Nerastné materiály	7,9	7,4	9,3	8,2	17,6	17,3	15,2	15,3	
4 – Oleje a tuky  	1,0	1,0	0,5	0,4	0,6	0,6	0,7	0,7	
5 – Chemikálie	11,3	10,5	10,8	9,5	13,1	12,9	12,2	12,3	
6 – Spotrebné výrobky	28,1	26,1	28,6	25,2	33,9	33,4	31,7	32,0	
7 – Stroje a zariadenia	32,9	30,6	35,5	31,3	16,5	16,2	17,7	17,8	
8 – Priemyselné 	10,3	9,6	11,3	10,0	8,3	8,2	9,1	9,2	
9 – Ostatné	   0,1	0,1	0,1	0,1	0,0	0,0	0,0	0,0	
SPOLU	107,6	100,0	113,3	100,0	101,6	100,0	99,0	100,0	
z toho: 
poľnohospodárske tovary (tr.: 0,1,4)	
14,4	
13,4	
14,5	
12,8	
8,4	
8,3	
9,4	
9,5	
Zdroj údajov: ŠÚ SR
Prípadné rozdiely vznikajú zaokrúhľovaním absolútneho čísla

Česká republika

Podľa údajov Českého štatistického úradu predstavoval celkový dovoz ČR v roku 2002 1 326,3 mld Kč, pričom oproti predchádzajúcemu roku poklesol  o 4,3 %. Rovnako sa znížil dovoz z EÚ o 6,8 % ako aj z krajín CEFTA o 8,6 %. Zvýšenie v dovoze ČR bolo zaznamenané len v dovoze z krajín so systémom štátneho obchodu (o 48,3 % t. j. o 20,5 mld Kč) a z rozvojových krajín (o 28,3 % t. j. o 21,3 mld Sk). 

Dovoz ČR zo SR poklesol o 7,2 %, čo v absolútnom vyjadrení predstavuje pokles o 5,3 mld. Kč. Pokles dovozu ČR zo SR najviac ovplyvnili nerastné palivá (trieda 3 SITC), kde sa dovoz znížil o 2,3 mld Kč, z ktorých najväčší podiel 1,7 mld Kč tvorili ropa a ropné výrobky, spotrebné výrobky (trieda 6 SITC), ktorých dovoz poklesol o 2,0 mld Kč, z čoho väčšinu objemu tvorilo železo a oceľ (pokles o 2,0 mld Kč), ďalej to boli stroje a zariadenia (trieda 7 SITC) a chemikálie (trieda 5 SITC) kde dovoz v obidvoch triedach poklesol o 1,0 mld Kč. Rast bol vykázaný v triedach SITC 1, 2 a 3.

Celkový vývoz ČR v roku 2002 predstavoval 1 251,9 mld Kč a v porovnaní s rovnakým obdobím minulého roka poklesol o 1,4 %. Vývoz ČR do EÚ poklesol o 2,2 % a vývoz do krajín CEFTA o 2,7 %.

Vývoz ČR do SR sa znížil o 5,1 %, čo v absolútnom vyjadrení predstavuje zníženie       o 5,2 mld Kč. Pokles vývozu ČR do SR najviac ovplyvnili stroje a zariadenia (trieda 7 SITC) znížením o 2,1 mld Kč, z čoho najvýraznejšie zníženie 1,6 mld Kč bolo zaznamenané pri vývoze cestných vozidiel, ďalej spotrebné výrobky (trieda 6 SITC) so znížením o 1,7 mld Kč a chemikálie (trieda 5 SITC) kde bol zaznamenaný pokles o 1,4 mld Kč. 

 	Zahraničný obchod Českej republiky zaznamenal za rok 2002 celkovo pasívne saldo vo výške 74,5 mld Kč, čo v porovnaní s rovnakým obdobím minulého roka predstavuje zníženie pasíva o 42,2 mld Kč. 

           V obchode so Slovenskou republikou dosiahla Česká republika aktívne saldo vo výške 27,5 mld Kč, čo v porovnaní s rokom 2001 znamená zlepšenie o 0,1 mld Kč. Zlepšenie salda najviac ovplyvnila trieda 3 SITC  – nerastné palivá (rast o 2,9 mld Kč, z toho ropa a ropné výrobky o 2,1 mld Kč a elektrický prúd o 1,3 mld Kč). Z objemovo významných položiek negatívny vplyv na vývoj salda mali hlavne trieda 0 SITC – potraviny (pokles o 1,2 mld Kč) a trieda 7 SITC – stroje a zariadenia (zníženie o 1,0 mld Sk).

Tabuľka č. 3

Dovoz a vývoz  Českej republiky z/do Slovenskej republiky z hľadiska tovarovej štruktúry podľa klasifikácie SITC:

Triedy  	dovoz v mld Kč	vývoz v mld Kč	
	Rok
2001               	podiel v %	Rok
2002               	podiel v %	Rok
2001               	podiel v %	Rok
2002               	podiel v %	
0 - Potraviny                                          	4,7	6,3	5,2	7,5	8,2	8,1	7,5	7,8	
1 – Nápoje                   	1,1	1,5	1,1	1,5	3,0	3,0	3,3	3,4	
2 – Surové materiály	2,7	3,6	2,7	3,9	2,2	2,1	2,4	2,5	
3 - Nerastné palivá	14,0	18,7	11,6	16,8	6,2	6,1	6,8	7,0	
4 - Oleje a tuky  	0,4	0,6	0,5	0,7	0,8	0,8	0,3	0,3	
5 - Chemikálie	9,9	13,3	8,9	12,9	12,2	12,0	10,8	11,2	
6 - Spotrebné výrobky	24,5	32,9	22,5	32,5	25,3	24,8	23,6	24,4	
7 – Stroje a zariadenia	11,5	15,4	10,4	15,1	32,9	32,3	30,9	31,9	
8 - Priemyselné výrobky	5,7	7,6	6,2	9,0	11,0	10,8	11,1	11,5	
9 - Ostatné	0,0	0,0	0,0	0,0	0,0	0,0	0,0	0,0	
SPOLU	74,6	100,0	69,2	100,0	101,9	100,0	96,7	100,0	
z toho:
poľnohospodárske tovary (tr.  0,1,4)	
6,2	
8,3	
6,7	
9,7	
12,0	
11,8	
11,1	
11,5	
Zdroj údajov: ČSÚ
Prípadné rozdiely vznikajú zaokrúhľovaním absolútneho čísla

Výsledky obchodu  s agropotravinárskymi výrobkami

V roku  2002 poklesol dovoz agropotravinárskych komodít (podľa SITC rev. 3 tried 0+1+4) Slovenskej republiky o 1,1 %, čo v absolútnom vyjadrení predstavuje zníženie o 0,4 mld Sk. Napriek celkovému zníženiu dovozu agropotravinárskych výrobkov SR, dovoz z ČR do SR vzrástol o 0,2 % čo v absolútnom vyjadrení  znamená nárast o 0,03 mld Sk. Dovoz SR  z ČR ovplyvnili najmä  trieda 1 – nápoje a tabak (rast o 0,4 mld Sk, z čoho 0,3 mld Sk tvoria nápoje). 
Celkový vývoz agropotravinárskych komodít (podľa SITC rev. 3 tried 0+1+4) Slovenskej  republiky sa v roku 2002 zvýšil o 9,0 %, čo je o 1,8 mld viac ako v roku 2001. Porovnateľným tempom rástol aj vývoz  do ČR, ktorý vzrástol o 11,7 % čo v absolútnom vyjadrení znamená rast o 1,0 mld Sk. Vývoz SR do ČR ovplyvnila najmä  trieda 0 – potraviny a živé zvieratá (rast o 1,0 mld Sk, z čoho obilniny a obilné výrobky tvorili 0,4 mld Sk a mliečne výrobky a vajcia 0,3 mld Sk). 
V roku  2002 bol zaznamenaný mierny pokles celkového dovozu agropotravinárskych komodít (podľa SITC rev. 3 tried 0+1+4) Českej republiky  o 0,3 %, čo je o 0,2 mld Kč menej ako v roku 2001. Napriek celkovému zníženiu dovozu agropotravinárskych výrobkov ČR, dovoz ČR zo SR vzrástol o 8,2 % čo v absolútnom vyjadrení  znamená rast o 0,5 mld Kč. Dovoz ČR zo SR ovplyvnili najmä  trieda  0 – potraviny a živé zvieratá (nárast o 0,5 mld Kč z čoho 0,3 mld Kč tvoria obilniny  a obilné výrobky a mliečne výrobky a vajcia 0,1 mld Kč )
Za hodnotené obdobie celkový vývoz  agropotravinárskych komodít (podľa SITC rev. 3 tried 0+1+4) Českej republiky poklesol o 8,9 %, čo je o 4 mld menej ako v  roku 2001. Podobným tempom klesal aj vývoz do SR a to o 7,8 %, čo v absolútnom vyjadrení  znamená pokles o 0,9 mld Kč. Vývoz ČR do SR ovplyvnili najmä trieda  0 – potraviny a živé zvieratá (zníženie o 0,7 mld Kč, z čoho 0,7 mld Kč tvoria obilniny a obilné  výrobky) a trieda 4 - oleje, tuky a vosky (pokles o 0,5 mld Kč, z čoho 0,5 mld Kč tvoria nevysychajúce rastlinné tuky). 
Vzájomný zahraničnoobchodný obrat obchodu s agropotravinárskymi komoditami (podľa SITC rev. 3 tried 0+1+4) sa vo vzťahu ČR so SR znížil o 2,3 % a naopak obrat SR s ČR vzrástol o 4,5 %.
V sledovanom období sa záporná bilancia  obchodu s agroptravinárskymi výrobkami SR vo vzťahu k ČR znížila zo 6,0 mld Sk na 5,0 mld Sk, kým v ČR sa aktívne saldo obchodnej bilancie so SR zhoršilo z 5,8 mld Kč na 4,4 mld Kč. 
x x x
         Vývojom vzájomného obchodu sa zoberala Rada na svojom decembrovom zasadnutí v roku 2002, na ktorom prerokovala Správu o súčasnom vývoji vzájomného obchodu medzi SR a ČR vrátane plnenia úloh, zameraných na zlepšenie vzájomnej výmeny.  

	V tejto súvislosti Rada odporučila ministrom – členom Rady v rozsahu pôsobnosti svojich rezortov a v spolupráci s Podnikateľskou a zamestnávateľskou radou Českej republiky, Slovenskou obchodnou a priemyselnou komorou, Asociáciou zamestnávateľských zväzov a združení Slovenskej republiky a Slovenskou poľnohospodárskou a potravinárskou komorou pokračovať v realizácií aktivít, ktoré prispejú k obnoveniu dynamiky vzájomného obchodu.

Rada odporučila hľadať cesty obnovenia dynamiky vzájomného obchodu prostredníctvom Medzirezortnej konzultačnej skupiny a jej špecializovaných pracovných skupín, vytvorených na základe Dohody medzi MPO ČR a MH SR. Ocenila doterajšiu činnosť týchto skupín. Súčasne konštatovala potrebu prehodnotiť niektoré oblasti spolupráce z pohľadu konkrétneho prínosu a aktuálnych potrieb blížiaceho sa vstupu obidvoch krajín do EÚ.

1. 5.   Problematika vzájomného obchodu s poľnohospodárskymi a
          potravinárskymi výrobkami

	V oblasti vzájomného obchodu s poľnohospodárskymi a potravinárskymi produktami obe zmluvné strany v roku 2002 pokračovali v spolupráci v zmysle Dohody medzi vládou SR a ČR o vzájomných vzťahoch a zásadách spolupráce v poľnohospodárstve, lesnom a vodnom hospodárstve v podmienkach colnej únie. Vzniknuté problémy sa posudzovali na základe tejto dohody vo Výbore pre koordináciu hospodárskej politiky v poľnohospodárstve, ktorý zasadal v dňoch 5. 3. 2002, 2. 5. 2002 a 12. 11. 2002.

	Na programe rokovania dňa 5. 3. 2002 bola najmä problematika citlivých položiek vo vzájomnom obchode v rámci colnej únie, uplatňovania Dodatku č. 1 k Štatútu Výboru, subvencovanie vývozu sladu, otvorenia colnej kvóty na dovoz repnej melasy do ČR.

	Najzávažnejším problémom, na ktorý sa v uplynulom období sústreďovala pozornosť zainteresovaných rezortov oboch strán na marcovom a novembrovom rokovaní Výboru, bola problematika ochranných opatrení proti nadmerným dovozom niektorých citlivých položiek.

	Česká strana prijala v roku 2002 nasledujúce ochranné opatrenia:

•	v zmysle zákona č. 62/2000 Zb. a následného nariadenia vlády ČR č. 239/2002 Zb. zo dňa 29. mája 2002 prijala ochranné opatrenia na dovoz kakaového prášku, obsahujúceho pridaný cukor alebo iné sladidlá. V zmysle tohto nariadenia vlády česká strana na rok 2002 zaviedla colnú kvótu vo výške 47 ton pri dovoze tohto výrobku z tretích krajín, vrátane SR;

•	v súlade s dohodou o ochranných opatreniach WTO po prekročení úrovne spúšťacích objemov dovozov česká strana zaviedla dodatkové clá na nasledujúce komodity:

-  hydina  (čerstvá  alebo chladená)  ako  aj  hydinové  drobky (dodatkové  clo 14,3)  a                
         maslo (dodatkové clo 22,6) - nariadenie vlády č. 332/2002 Zb. zo dňa 10. 7. 2002,   
         s účinnosťou od 24. 7. 2002,    
            - múka, krupica a prášok (dodatkové clo 5,3) a 
               vločky,  granule  a pelety  zo  zemiakov  (dodatkové  clo 1,3) -  nariadenie  vlády 
               č. 413/2002 Zb. zo dňa  4. 9. 2002, s účinnosťou od 17. 9. 2002,
            -  plnené  cestoviny   (dodatkové  clo  v rozsahu   4,8  až  6,4  podľa   jednotlivých  
               podpoložiek)  - nariadenie vlády č. 435/2002 Zb. zo dňa 18. 9. 2002, s účinnosťou
               od 15. 10. 2002,
            -  bravčové mäso, čerstvé, chladené alebo mrazené (dodatkové clo 12,8) - nariadenie
               vlády č. 449/2002 Zb. zo dňa  14. 10. 2002, s účinnosťou od 4. 11. 2002.

           Tieto nariadenia vlády boli prijaté na princípe erga omnes a dotýkajú sa tak i  dovozov zo SR s platnosťou do 31. decembra 2002.

	Česká strana v roku 2002 nezaviedla žiadne ochranné opatrenia podľa článku 22 Zmluvy o vytvorení colnej únie.

	Slovenská strana na marcovom rokovaní Výboru informovala o návrhu zaviesť ochranné opatrenie na dovoz repkového oleja a mäsových konzerv z ČR formou neautomatických licencií podľa článku 22 Zmluvy o vytvorení colnej únie.

	Dňa 1. septembra 2002 nadobudol účinnosť výnos Ministerstva hospodárstva SR        č. 9/2002, ktorým slovenská strana zaviedla neautomatické licencie na dovoz repkového oleja (KN 1514 99 90) vo výške 3 188 t a homogenizovaných prípravkov (KN 1602 10 00) vo výške 1 013 t z ČR do SR s účinnosťou do 31. decembra 2002.

	Slovenská strana počas roku 2002 nezaviedla žiadne ochranné opatrenia podľa dohody o ochranných opatreniach WTO a ani podľa zákona č. 214/1997 Z. z. o ochranných opatreniach pri dovoze.

	Vzhľadom na očakávaný vstup SR a ČR do Európskej únie podpredseda vlády a minister hospodárstva a pre správu a privatizáciu národného majetku SR a minister priemyslu a obchodu ČR osobitne pred rokovaním Rady  posúdili problematiku ochranných opatrení, prijímaných českou a slovenskou stranou a dohodli sa, že SR a ČR nebudú podľa článku 22 zmluvy prijímať od 1. 1. 2003 žiadne nové ochranné opatrenia obmedzujúce vzájomný obchod. Dňom 31. 12. 2002 sa ukončilo uplatňovanie prijatých ochranných opatrení, s výnimkou recipročne prijatých opatrení na dovoz cukru, ktoré budú uplatňované do doby vstupu SR a ČR do EÚ.

	Na mimoriadnom zasadnutí Výboru 2. 5. 2002 obe strany prerokovali problematiku veterinárnych opatrení prijatých SR a ČR.

	Vzhľadom na narastajúci počet pozitívnych výsledkov vyšetrenia na chorobu BSE hovädzieho dobytka na Slovensku, Česká veterinárna správa dňa 4. 4. 2002 pozastavila dovoz hovädzieho dobytka a hovädzieho mäsa.

	Štátna veterinárna a potravinárska správa SR dňa 5. 4. 2002, vzhľadom na zaradenie SR a ČR do 3. skupiny geografického rizika BSE, prijala obdobné opatrenia a pozastavila dovoz hovädzieho dobytka a hovädzieho mäsa.

	Taktiež sprísnila podmienky dovozu hydiny a ošípaných, ktoré museli spĺňať požiadavku, že nesmú byť kŕmené mäsokostnou múčkou z kadáverov (uhynutých zvierat) a obsah antibiotík pri výkrme nesmie presiahnuť povolenú hranicu.

	Na základe odporúčania Rady zo dňa 17. 5. 2002 sa v Prahe dňa 18. 6. 2002 uskutočnilo rokovanie ministra poľnohospodárstva ČR s ministrom pôdohospodárstva SR, na ktorom posúdili problematiku obmedzenia vzájomného obchodu v rámci colnej únie, spôsobené veterinárnymi opatreniami.

	Na základe výsledkov vyššie uvedeného rokovania boli od 1. 7. 2002 na oboch stranách zrušené zákazy dovozov hovädzieho dobytka a hovädzieho mäsa. Slovenská strana naďalej uplatňuje obmedzenie dovozu v prípade kŕmenia zvierat mäsokostnou múčkou z kadáverov, čo je však plne v súlade s odporúčaniami Európskej únie.

	Obe zmluvné strany na marcovom a novembrovom zasadnutí Výboru prerokovali a koordinovali ďalší postup pri rokovaniach o liberalizácii obchodu s poľnohospodárskymi a potravinárskymi výrobkami s tretími krajinami. Podrobnejšie je táto problematika uvedená v nasledujúcich kapitolách.

1.	Obchodná politika SR a ČR voči tretím krajinám

Dňa 2. novembra 2001 Rada svojím rozhodnutím č. 24 zobrala na vedomie Dojednávanie dohôd o voľnom obchode na rok 2002, spoločné pre Slovenskú republiku          a Českú republiku. V súlade s týmto sa zameranie Slovenskej republiky a Českej republiky        v oblasti dojednávania dohôd výraznejšie nezmenilo, pričom dôraz bol kladený predovšetkým na spoluprácu pri zavŕšení prístupového procesu k Európskej únii, na pokračovanie v spolupráci so zmluvnými stranami Stredoeurópskej dohody o voľnom obchode a štátmi Európskeho združenia voľného obchodu. Vzhľadom na pokročilý stav prístupového procesu sa neočakávalo uzatváranie nových dohôd o voľnom obchode. Naopak, dňom vstupu Slovenskej republiky a Českej republiky  do EÚ príde k vypovedaniu všetkých uzatvorených dohôd o voľnom obchode. 

2. 1.  Európska únia

Rokovania o vstupe Slovenskej republiky a Českej republiky do Európskej únie prebiehali aj v roku 2002 podľa „cestovnej mapy“, ktorú, ako súčasť stratégie rozšírenia schválila Európska rada v Nice v decembri 2000. Európska únia na zasadnutí Európskej rady v Laekene  v decembri 2001 a v Seville v júni 2002 potvrdila časový rámec pre vstup nových členov s cieľom ukončiť prístupové rokovania s kandidátskymi krajinami do konca roku 2002, aby sa tieto mohli zúčastniť volieb do Európskeho parlamentu v roku 2004 už ako plnoprávni členovia.

Spoluprácou zmluvných partnerov colnej únie v procese prípravy na členstvo v EÚ sa zaoberala Rada na svojom zasadnutí dňa 17. mája 2002 na ktorom vzala na vedomie Správu o súčasnom stave prístupového procesu SR a ČR do EÚ. Správa reflektuje aktuálny stav pripravenosti v hlavných oblastiach, patriacich do pôsobnosti colnej únie a zároveň hodnotí plnenie dlhodobých úloh obsiahnutých v rozhodnutí Rady č. 18, týkajúcich sa vzájomnej spolupráce v oblasti obchodnej politiky, colnej politiky a poľnohospodárstva za obdobie máj 2001 – apríl 2002.

Úlohy prijaté Radou sa priebežne plnia. Ich realizáciu významne ovplyvnila skutočnosť, že SR a ČR vstúpili do rozhodujúcej fázy prístupových rokovaní. Náročnosť problémov a potreba ich zvládnutia v obmedzenom časovom rámci sa odrazili v intenzite komunikácie na všetkých stupňoch riadenia. Vzájomná spolupráca sa prehĺbila najmä v oblasti legislatívy, a to tak na úrovni príslušných štátnych orgánov prostredníctvom vytvorených pracovných skupín, ako aj v bežnom pracovnom styku v rámci jednotlivých partnerských rezortov. Prínosom bola taktiež spolupráca rezortov so zastupiteľskými úradmi oboch krajín, resp. ich obchodno-ekonomickými úsekmi, ako aj spolupráca stálych misií v Bruseli a v Ženeve. 

V súlade s tým Rada na svojom zasadnutí uložila generálnemu riaditeľovi Stáleho sekretariátu naďalej koordinovať činnosť pracovnej skupiny pre prístupový proces do EÚ s cieľom pokračovať vo vzájomnej spolupráci v oblastiach spoločného záujmu.

V októbri 2002 bola publikovaná Pravidelná správa Európskej komisie, hodnotiaca pokrok kandidátskych krajín v ich príprave na členstvo. Celkové hodnotenie SR a ČR v plnení prístupových kritérií vyznelo pozitívne a EK odporučila uzatvoriť prístupové rokovania s desiatimi kandidátskymi krajinami do konca roku 2002. Stanovisko EK následne potvrdili aj členské štáty EÚ na mimoriadnom zasadnutí Európskej rady 24. – 25. októbra 2002 v Bruseli.

Obe zmluvné strany ukončili negociácie s EÚ počas dánskeho predsedníctva na summite Európskej rady v Kodani v decembri 2002, kedy boli uzatvorené aj najnáročnejšie kapitoly, majúce finančné dopady, vrátane poľnohospodárstva. SR v plnom rozsahu využila princíp „catching up“ – „dobiehanie“ umožňujúci krajinám postupovať v negociáciách podľa ich reálnej pripravenosti, k čomu v nemalej miere prispela predvstupová spolupráca s partnerom v colnej únii.

V rámci Európskej dohody obe strany colnej únie rokovali o ďalšej liberalizácie obchodu s poľnohospodárskymi a potravinárskymi výrobkami.

	Dňa 6. júna 2002 česká strana uzatvorila technické konzultácie, týkajúce sa ďalšej liberalizácie obchodu s poľnohospodárskymi výrobkami s Európskymi spoločenstvami, tzv. „Double profit“. Protokol k Európskej dohode o  nových vzájomných poľnohospodárskych koncesiách česká strana vykonáva od  2. mája 2003.

	Slovenská strana tieto konzultácie uzatvorila 25. júna 2002. Protokol k Európskej dohode o nových vzájomných poľnohospodárskych koncesiách vykonáva  od 1. mája 2003.	

2. 2.  Stredoeurópska dohoda o voľnom obchode ( CEFTA)

	V roku 2002 sa spolupráca zmluvných strán Stredoeurópskej dohody o voľnom obchode uskutočňovala v súlade s Plánom aktivít CEFTA na rok 2002. Zamerala sa najmä na riešenie  najcitlivejších otázok spoločného záujmu, ako napr. obchodu s poľnohospodárskymi  a potravinárskymi výrobkami, uplatňovania ochranných opatrení a vzájomného uznávania certifikátov a výsledkov skúšok. Dôraz bol kladený na vzájomnú výmenu informácií o prístupovom procese jednotlivých krajín do Európskej únie. V roku 2002 bola predsedajúcou krajinou  CEFTA Slovenská republika.

Spoločný výbor, ktorého riadne zasadnutie sa uskutočnilo v  Bratislave                      dňa 3. júla 2002, ocenil otvorenie nových bilaterálnych rokovaní o ďalšej liberalizácii obchodu s poľnohospodárskymi a potravinárskymi výrobkami, odporučil podporovať spoločné záujmy zmluvných  strán počas prístupových rokovaní s EÚ, ako aj pri novom kole multilaterálnych rokovaní v rámci WTO. Spoločný výbor prerokoval tie ochranné opatrenia, ktoré jednotlivé strany uplatňujú počas dlhšieho časového obdobia. Ďalej odporučil, aby dotknuté strany opätovne preskúmali oprávnenosť ich uplatňovania. Spoločný výbor vzal na vedomie informáciu o aktuálnom stave rokovaní v oblasti vzájomného uznávania certifikátov a výsledkov skúšok, ktorú za oblasť priemyselných výrobkov predložila slovenská strana a za oblasť poľnohospodárskych výrobkov slovinská strana. Bolo potvrdené, že ďalšie bilaterálne dohody medzi stranami v oblasti priemyselných výrobkov by mali byť založené na protokole PECA, uzatvorenom medzi EÚ a jednotlivými krajinami CEFTA. Spoločný výbor potvrdil, že predsedajúcou krajinou v roku 2003 bude Slovinská republika.

Summit predsedov vlád CEFTA sa konal dňa 14. septembra 2002 v Bratislave. Predsedovia vlád sa dohodli, že v súvislosti s problémami existujúcimi v obchode je potrebné ďalšie spoločné úsilie zamerať na dosiahnutie takých riešení, ktoré najmenej narušujú fungovanie Stredoeurópskej dohody o voľnom obchode. Predsedovia vlád ocenili otvorenie nových konzultácií medzi jednotlivými zmluvnými stranami, ktoré sa týkajú zmien bilaterálnych protokolov obsahujúcich poľnohospodárske koncesie. Dohodli sa na pokračovaní výmeny informácií a skúseností medzi štátmi CEFTA o stave ich prístupových rokovaní k EÚ a podpore spoločných záujmov počas negociácií s EÚ. V tejto súvislosti otvorili otázku budúcnosti CEFTA po vstupe niektorých jej krajín do EÚ s tým, že táto problematika bude podrobnejšie konzultovaná v roku 2003.

Rokovanie  ministrov poľnohospodárstva CEFTA sa uskutočnilo dňa 4. septembra 2002 v Bratislave. Predstavitelia strán si vymenili informácie o situácii vo svojich poľnohospodárskych sektoroch, o prístupovom procese k EÚ, ako aj o prebiehajúcich bilaterálnych rokovaniach o ďalšej liberalizácii poľnohospodárskeho obchodu. Predstavitelia zmluvných strán CEFTA sa dohodli, že pre úspešný rokovací proces s EÚ je potrebné, aby únia poskytla kandidátskym krajinám rovnaké podmienky pri uplatňovaní spoločnej poľnohospodárskej politiky, najmä v súvislosti s priamymi platbami a opatreniami pre regionálny rozvoj. V tejto súvislosti ocenili výsledky posledného zasadnutia Spoločného výboru, ako aj Podvýboru pre poľnohospodársky obchod. Potvrdili, že doteraz nebol dosiahnutý pokrok v oblasti uzatvárania dohôd o vzájomnom uznávaní certifikátov a výsledkov skúšok u poľnohospodárskych a potravinárskych výrobkov, a preto by ďalšie úsilie malo byť zamerané na harmonizáciu s príslušnou legislatívou EÚ. 

Na základe rozhodnutia Spoločného výboru v roku 2001, prebiehali počas roka 2002 rokovania o prístupe Chorvátskej republiky k CEFTA. Zástupcovia ministerstiev zodpovedných za zahraničný obchod zmluvných strán CEFTA a Chorvátska podpísali Dohodu o prístupe Chorvátskej republiky k CEFTA dňa 5. decembra 2002 v Záhrebe             a predbežne sa vykonáva od 1. marca 2003. 

Rokovania o ďalšej liberalizácii obchodu s poľnohospodárskymi a potravinárskymi výrobkami medzi Českou republikou, Slovenskou republikou a Slovinskou republikou          boli v roku 2002 ukončené. Doplnkový protokol 12 k CEFTA sa vykonáva od 1. januára 2003. Cieľom rokovaní bolo zvýšenie úrovne liberalizácie obchodu s poľnohospodárskymi a potravinárskymi výrobkami, vychádzajúc z Doplnkového protokolu 6 k CEFTA, ktorý sa týka liberalizácie poľnohospodárskeho obchodu medzi Slovinskom na jednej strane a ostatnými členmi CEFTA na strane druhej. Česká a slovenská strana z dôvodu existencie colnej únie zachovali spoločný postup pri rokovaniach so slovinskou stranou a dohodli sa na jednotných colných sadzbách. Strany pri rokovaniach uplatnili recipročný princíp na výšku ciel, ako aj na výšku kvót a dohodli sa na odstránení exportných dotácií na dodávky realizované pri nulovej colnej sadzbe. 

Spoločné konzultácie českých, slovenských a maďarských expertov k návrhu Maďarskej republiky na úplnú liberalizáciu vzájomného obchodu s poľnohospodárskymi  a potravinárskymi výrobkami sa uskutočnili v decembri 2002. Bol dohodnutý ďalší postup rokovaní s tým, že navrhovaná úplná liberalizácia obchodu je v súčasnej dobe pre Českú republiku a Slovenskú republiku neakceptovateľná. Zainteresované strany sa zhodli, že v prípade dohody na expertnej úrovni bude nový dodatkový protokol k dohode CEFTA predbežne vykonávaný od 1. 7. 2003.

V septembri 2002 prebehlo prvé kolo technických konzultácií medzi Českou republikou, Slovenskou republikou a Bulharskou republikou o ďalšej liberalizácii obchodu s poľnohospodárskymi a potravinárskymi výrobkami. Zúčastnené strany sa dohodli na základných princípoch tejto liberalizácie a odsúhlasili časový harmonogram ďalšieho postupu. Koncom novembra 2002 sa uskutočnilo ďalšie kolo expertných rokovaní oboch strán s Bulharskou republikou. Dohodu o liberalizácii obchodu s jednotlivými komoditami sa však nepodarilo dosiahnuť.  

2. 3.  Ostatné dohody o voľnom obchode

Počas celého roka pokračovala spolupráca s tretími štátmi, s ktorými majú SR a ČR uzatvorené dohody o voľnom obchode. Boli koordinované postupy  slovenskej a českej strany, najmä v oblasti liberalizácie vzájomného obchodu s poľnohospodárskymi a potravinárskymi výrobkami a v ďalších rozpracovaných otázkach, s cieľom zabezpečiť ich spoločný postup v obchodnej  a colnej politike voči tretím štátom. 

	Z podnetu Estónska prebiehali aj v roku 2002 rokovania o ďalšej vzájomnej liberalizácii obchodu s poľnohospodárskymi a potravinárskymi výrobkami medzi Českou republikou a Estónskom. Výsledkom je rozhodnutie Spoločného výboru, ktoré obsahuje zoznam položiek, na ktoré česká strana poskytne koncesie Estónsku. Toto rozhodnutie sa  predbežne vykonáva od 1. januára 2003. Zjednotili sa tým colné sadzby poskytované Slovenskou republikou  Estónsku. 

	Počas roka 2002 rokovala Česká republika s Lotyšskom o ďalšej liberalizácii vzájomného obchodu s poľnohospodárskymi a potravinárskymi výrobkami. Rokovania boli prerušené a obe strany od ďalšieho rokovania odstúpili, pretože sa nepodarilo do konca roku špecifikovať nové koncesie a dojednať návrh rozhodnutia Spoločného výboru. Legislatívne pravidlá, platné v Lotyšskej republike, by umožnili rozhodnutie uplatňovať s najväčšou pravdepodobnosťou až od 1. 1. 2004 do 30. 4. 2004. Dohodnutie koncesií na také krátke obdobie by bolo obojstranne neefektívne.

3. Činnosť orgánov colnej únie

3. 1.    Rada colnej únie

  Rada je najvyšším orgánom colnej únie, zriadeným zmluvnými stranami pre koordináciu obchodnej a colnej politiky v rámci colnej únie a voči tretím štátom. V roku 2002 na svojich zasadnutiach 17. mája a 13. decembra prerokovala nasledujúce otázky.

         Rada schválila návrh Výročnej správy o plnení Zmluvy medzi Slovenskou republikou a Českou republikou  o vytvorení colnej únie za rok 2001. Odporučila koordinátorom zmluvných strán – ministrovi hospodárstva SR a ministrovi priemyslu a obchodu ČR predložiť výročnú správu na rokovanie vlády SR a vlády ČR.   Výročná správa o plnení  Zmluvy bola prerokovaná a schválená vo vláde SR dňa  7. 8. 2002 a vo vláde ČR dňa           10. 7. 2002.

         Rada vzala na vedomie výsledky rokovania Výboru pre koordináciu hospodárskej politiky v poľnohospodárstve a prijala upravený návrh rozhodnutia. Podrobnejšie je tejto otázke venovaná kapitola 1.5. výročnej správy – Problematika  vzájomného obchodu s poľnohospodárskymi a potravinárskymi výrobkami.

         Rada prerokovala Správu o súčasnom stave prístupového procesu Slovenskej republiky a Českej republiky do Európskej únie. Členovia Rady ocenili predloženú správu, ako aj spoluprácu zmluvných strán v procese prípravy na členstvo v EÚ. Konštatovali, že došlo k podstatnému pokroku v počte uzatvorených negociačných kapitol, tak na strane SR, ako aj ČR. Rada vzala správu o súčasnom stave prístupového procesu SR a ČR na vedomie a v tejto súvislosti uložila generálnemu riaditeľovi Stáleho sekretariátu naďalej koordinovať činnosť pracovnej skupiny pre prístupový proces s cieľom pokračovať vo vzájomnej spolupráci v oblastiach spoločného záujmu a v spolupráci s ministerstvami zastúpenými v Rade vypracovať záverečnú správu o spolupráci SR a ČR v oblasti prístupového procesu do EÚ a predložiť ju na zasadnutie Rady v roku 2003.

Rada bola oboznámená so správou „Riešenie pripomienok k prekážkam obchodu medzi SR a ČR“. Správa obsahovala jednotlivé pripomienky podnikateľských subjektov rozdelené do štyroch tematických okruhov (colné vybavovanie, posudzovanie zhody, pripomienky daňového charakteru a ostatné pripomienky) spolu s návrhmi na ich konkrétne riešenie. Cieľom riešenia jednotlivých pripomienok bolo zlepšenie fungovania colnej únie a maximálne využitie výhod, ktoré poskytuje. Rada predloženú správu schválila a odporučila ministrom,  svojim členom využiť poznatky z dialógu so zástupcami podnikateľských subjektov pri príprave legislatívnych noriem ovplyvňujúcich vzájomný obchod. Odporučila štatutárnym orgánom neštátnych inštitúcií, združujúcich podnikateľské subjekty, oboznámiť svojich členov s obsahom materiálu a výsledkami rokovania Rady. 

Návrh colných sadzobníkov SR a ČR na rok 2003 bol prerokovaný a schválený skrátenou formou mimo zasadnutia Rady z dôvodu neskoršieho termínu jej riadneho zasadnutia. Rada svojim rozhodnutím č. 26 odporučila návrh colných sadzobníkov na schválenie vo vládach SR a ČR.

Slovenská vláda ho prerokovala a schválila dňa 4. decembra 2002 uznesením č. 1297 a česká vláda schválila colný sadzobník dňa 2. decembra 2002 uznesením č. 1192.

         Rada schválila Správu o súčasnom vývoji vzájomného obchodu medzi ČR a SR (vrátane plnenia úloh vyplývajúcich z prílohy k bodu G/1 rozhodnutia Rady colnej únie č. 19 zo dňa   8. novembra 1999) a odporučila ministrom – členom Rady v rozsahu pôsobnosti svojich rezortov a v spolupráci s Podnikateľkou a zamestnávateľskou radou ČR, Slovenskou obchodnou a priemyselnou komorou, Asociáciou zamestnávateľských zväzov a združení SR, Slovenskou poľnohospodárskou a potravinárskou komorou pokračovať v realizovaní aktivít, ktoré prispejú k obnoveniu dynamiky vzájomného obchodu.

   Rada uložila generálnemu riaditeľovi Stáleho sekretariátu v spolupráci s ministerstvami zastúpenými v Rade predkladať podľa potreby, najmenej raz ročne, Rade správu o aktuálnom vývoji vzájomného obchodu medzi ČR a SR.

         Rada bola informovaná o činnosti Medzirezortnej konzultačnej skupiny a špecializovaných pracovných skupín a vzala ju na vedomie. Činnosť špecializovaných pracovných skupín bola hodnotená pozitívne, pretože udržuje trvalý pracovný kontakt jednotlivých rezortov, čo je dôležitým predpokladom na vytváranie vhodného podnikateľského prostredia vo vzájomnej česko-slovenskej spolupráci.

         Rada bola taktiež informovaná o stretnutí predsedov vlád SR a ČR dňa 30. novembra 2002 v Bratislave. Počas tohto stretnutia predsedovia vlád podpísali Zmluvu medzi Českou republikou a Slovenskou republikou o zmene článku 38 Zmluvy medzi Českou republikou a Slovenskou republikou o vytvorení colnej únie, podpísanej v Prahe dňa 29. októbra 1992. 
        
Rada bola oboznámená o dojednávaní dohôd o voľnom obchode na rok 2003 spoločnom pre SR a ČR a informáciu vzala na vedomie.

          Rada schválila čerpanie rozpočtu Stáleho sekretariátu za rok 2001. Konštatovala, že suma výdavkov Stáleho sekretariátu v roku 2001 nebola prekročená a čerpanie sa realizovalo v súlade s prijatými zásadami.

          Rada prerokovala a schválila rozpočet Stáleho sekretariátu na rok 2003 v celkovom objeme 16 040 tis. Sk. Uložila generálnemu riaditeľovi Stáleho sekretariátu informovať Radu o definitívnych výsledkoch čerpania rozpočtu za rok 2002 po ročnej účtovnej závierke, ako aj zabezpečiť čerpanie finančných prostriedkov roku 2003 v súlade so schváleným rozpočtom.

          Rada sa oboznámila s informáciou o súčasnom stave v oblasti posudzovania zhody a uvádzania výrobkov do obehu v SR, ČR a v rámci prístupového procesu do EÚ v členení  na priemysel a poľnohospodárstvo. Prednesené informácie vzala Rada na vedomie. 

           Rada bola informovaná o výsledku následnej finančnej kontroly hospodárenia s prostriedkami štátneho rozpočtu na Stálom sekretariáte. Kontrolné orgány MF SR a MF ČR konštatovali, že finančné prostriedky boli použité na zabezpečenie prevádzky podľa platných predpisov a neboli zistené žiadne porušenia rozpočtových pravidiel pri ich vynakladaní. Na odstránenie zistených drobných nedostatkov prijal generálny riaditeľ Stáleho sekretariátu príslušné opatrenia. Rada vzala informáciu o výsledku kontroly hospodárenia na vedomie.

3. 2.   Stály sekretariát Rady colnej únie

3. 2. 1.  Činnosť Stáleho sekretariátu

          Stály sekretariát ako výkonný orgán Rady v rámci colnej únie sleduje a koordinuje vykonávanie obchodnej a colnej politiky, otázky vzájomného obchodu, ako aj obchodu s tretími štátmi, koordinuje vykonávanie colnej štatistiky zo systému zberu republikových dát a zabezpečuje ich vzájomnú výmenu, sleduje a pripravuje návrh odporúčaní a opatrení, ktoré majú vplyv na zahraničný obchod, zabezpečuje po technickej a organizačnej stránke činnosť Rady, sleduje colné zákonodarstvo zmluvných strán, koordinuje prípravu zasadnutí Rady a pripravuje jej návrhy rozhodnutí a odporúčaní.

	Stály sekretariát sa v súlade  s uvedenými úlohami zúčastňoval i v roku 2002 rokovaní s preferenčnými partnermi. Rokovania sa týkali predovšetkým rozširovania liberalizácie obchodu s agropotravinárskymi komoditami s Maďarskom, Slovinskom, Chorvátskom a Bulharskom a prístupu Chorvátska k CEFTA.

          V rámci koordinácie colných sadzobníkov zorganizoval Stály sekretariát viaceré rokovania expertnej skupiny na ich prípravu. Na rokovaniach boli posúdené a doriešené požiadavky zmluvných strán na úpravu colných sadzieb, resp. otvorenie colných kvót tak, aby boli v súlade so Zmluvou medzi SR a ČR o vytvorení colnej únie. 
	
	Stály sekretariát koordinoval rokovania Výboru pre koordináciu hospodárskej politiky v poľnohospodárstve, ktoré sa i v  roku 2002 zaoberali problematikou vzájomného obchodu s agropotravinárskymi komoditami. V roku 2002 zasadal Výbor trikrát a výsledky rokovaní predkladali ministri poľnohospodárstva na zasadnutia Rady.

	Stály sekretariát pripravil a predložil na jarné zasadnutie Rady materiál o riešení pripomienok k prekážkam obchodu medzi SR a ČR. Materiál bol spracovaný na základe pripomienok výrobných a obchodných subjektov, zúčastňujúcich sa na vzájomnej obchodnej výmene medzi SR a ČR. Stály sekretariát informoval o výsledkoch rokovania Rady príslušné podnikateľské subjekty.

	Na základe rozhodnutia Rady a v spolupráci s gestormi MZV SR, MZV ČR, ako aj MP SR a MZe ČR, bol Stály sekretariát poverený koordinovať prípravu novej Dohody medzi vládou SR a vládou ČR o vzájomnom uznávaní výsledkov laboratórnych skúšok u poľnohospodárskych a potravinárskych výrobkov. Dohoda, schválená vládou SR dňa          5. 11. 2002 a vládou ČR dňa 10. 11. 2002, bola podpísaná v Bratislave dňa 13. 12. 2002         po zasadnutí Rady.

	Stály sekretariát sledoval rokovania o príprave Dohody o vzájomnom uznávaní a akceptovaní priemyselných výrobkov SR a EÚ (PECA), ktorá prinesie podnikateľom vytvorenie rovnakých podmienok pre vstup výrobkov na trh v dohodnutých sektoroch, zhodných so štátmi EÚ. 

Stály sekretariát ďalej:

-	sa zúčastňoval na rokovaniach Medzirezortnej konzultačnej skupiny a špecializovaných pracovných skupín, vytvorených na základe Dohody o spolupráci medzi MH SR a MPO ČR,
-	spolupracoval pri príprave a zúčastnil sa na konferencii o slovensko-českej hospodárskej spolupráci, organizovanej regionálnou hospodárskou komorou v Uherskom Hradišti, zúčastnil sa na seminári poriadanom trnavskou regionálnou komorou pri SOPK v rámci projektu CBC Phare „Spolupráca bez hraníc“, zúčastnil sa na odbornom seminári „Česká republika – obchodný partner“, zorganizovanom obchodným oddelením ZÚ SR v ČR v spolupráci s Bratislavskou regionálnou komorou pri SOPK a ďalších seminárov a konferencií, organizovaných regionálnymi hospodárskymi komorami SR a ČR, na ktorých aktívne vystúpil s aktuálnymi informáciami o vývoji vzájomného obchodu v rámci colnej únie,
-	koordinoval činnosť pracovnej skupiny pre európsku integráciu,
-	spracovával štatistické údaje o zahraničnom obchode colnej únie, ako aj štatistické informácie o vzájomnom obchode SR a ČR s tzv. citlivými položkami, uvedené prehľady predkladal príslušným organizáciám na využitie,
     zabezpečoval zasadnutia expertnej skupiny SR a ČR  pre colnú štatistiku a zúčastňoval  
     sa  na zasadnutiach   medzirezortnej   komisie  pre  posúdenie   údajov  o zahraničnom  
            obchode SR.   
            
	V roku 2002 vydával Stály sekretariát Vestník colnej únie a  niekoľko vnútorných organizačno-riadiacich aktov, z toho dva formou smernice a štyri formou pokynu generálneho riaditeľa.

3.2.2. Čerpanie rozpočtu Stáleho sekretariátu Rady colnej únie v roku 2002

	Rozpočet Stáleho sekretariátu Rady colnej únie na rok 2002 schválila Rada colnej únie dňa 2. novembra 2001 v objeme 16 800 tis. Sk. Na tvorbe zdrojov rozpočtu sa podieľali obidve republiky rovnakým dielom, t.j. príspevkom v sume 8 400 tis. Sk.

	Financovanie činnosti Stáleho sekretariátu zabezpečovalo Ministerstvo financií SR v roku 2002 mesačnými príspevkami v 1. štvrťroku a v ďalšom období štvrťročnými príspevkami. Poskytnuté príspevky predstavovali výšku 8 400 tis. Sk.

	Príspevok z Ministerstva financií ČR bol tvorený zo zostatku rozpočtových prostriedkov z roku 2001 v sume 924 995,39 Sk a z troch splátok v celkovej sume                  7 475 004,61 Sk.

Tabuľka  č. 4

Rozúčtovanie príspevkov a ich použitie v roku 2002 bolo nasledovné (v tis. Sk):

	Colná
únia 
	 Česká
 republika	Slovenská   
 republika	
Prijaté príspevky	 16 800,0	   8 400,0	    8 400,0	
Iné príjmy (úroky, výnosy)	217 	  108,5	    108,5	
Zdroje  spolu	 17 017    
	8 508,5     	    8 508,5 	
Výdavky spolu	 14 652	   7 326     	    7 326	
z toho: bežné výdavky	 14 484        	   7 242         	    7 242	
            kapitálové výdavky	                168	  84	   84	
Zostatok k 1. 1. 2003	  
    2 365	
   1 182,5	   
1 182,5	

	Zostatok bežného účtu v Národnej banke Slovenska v Bratislave k 31. 12.  2002 bol     2 979 497,56 Sk. Po úhrade záväzkov  z roku 2002 v januári 2003 a po započítaní pohľadávok voči zamestnancom a dodávateľom v celkovej sume 614 713,60 Sk predstavoval disponibilný zostatok k 1. 1. 2003 výšku 2 364 783,96 Sk.

	V zmysle Zmluvy medzi Slovenskou republikou a Českou republikou o úhrade výdavkov   spojených  s  činnosťou   colnej   únie  boli  nevyčerpané  rozpočtové   prostriedky 
pripadajúce na Slovenskú republiku vo výške 1 182 391,98 Sk odvedené na účet Ministerstva financií SR do konca februára 2003.

	Rovnaká suma rozpočtových prostriedkov českej strany bola podľa usmernenia Ministerstva financií ČR preúčtovaná do roku 2003 na financovanie Stáleho sekretariátu začiatkom roku 2003.

	Skutočné čerpanie rozpočtových prostriedkov za rok 2002 bolo vo výške 14 652 tis. Sk a dosiahlo 87,2 % z rozpočtu schváleného Radou colnej únie na rok 2002.

Tabuľka č. 5

Čerpanie výdavkov za rok 2002 ( v tis. Sk):

                  Ukazovateľ	  
Schválený     
    rozpočet  
	   Čerpanie
    	   čerpanie
        v %	
				
610 Mzdy a platy	        7 860	      7 032	        89,5	
620 Poistné 	        2 670	      2 061	        77,2	
630 Tovary a ďalšie služby	        5 230                 	      4 551	        87,0	
v tom: cestovné výdavky   
 energie, voda a  komunikácie  
           materiál a služby
 dopravné
 rutinná a štandardná údržba
           nájomné za prenájom
 ostatné tovary a služby

640  Bežné transfery	           550
           600
  550
  700
    50
         2 200
            580

            840	         246
         612
         501
619
            79
       2 042
          452

          840	        44,7
      102,0
        91,1
        88,4
      158,0
        92,8
        77,9

      100,0  
	
600 BEŽNÉ VÝDAVKY	       16 600	     l4 484	        87,3	
700 KAPITÁLOVÉ  VÝDAVKY	   200	168	        84,0	
VÝDAVKY SPOLU	        16 800	     14 652	        87,2	

	Rozpočtové prostriedky v hlavnej kategórii – Bežné výdavky boli čerpané vo výške     14 484 tis. Sk, čo predstavuje čerpanie na 87,3 %. Relatívne nízke čerpanie bežných výdavkov bolo ovplyvnené predovšetkým nižšími výdavkami na mzdy a odvody poistného.

	V čerpaní mzdových prostriedkov bola dosiahnutá úspora 828 tis. Sk z dôvodu nenaplnenia plánovaného stavu zamestnancov a taktiež práceneschopnosťou zamestnancov  Stáleho sekretariátu. Plánovaný stav zamestnancov na rok 2002 bol 25 osôb, pričom priemerný prepočítaný stav zamestnancov dosiahol počet 21 osôb. Vo väzbe na čerpanie miezd bolo nižšie čerpanie odvodov do poisťovní a poistného v nezamestnanosti. K úspore v tejto kategórii došlo aj z dôvodu nižších odvodov z objemu miezd.
 
	Výdavky v kategórii – Tovary a ďalšie služby boli čerpané na 87 %, pričom k nižšiemu čerpaniu ako bol predpoklad došlo vo viacerých položkách.

	Cestovné výdavky boli čerpané na 44,7 %. Okrem pravidelných ciest do ČR boli realizované pracovné cesty na rokovania CEFTA v Chorvátsku a Bulharsku, neuskutočnili sa pritom plánované zahraničné pracovné cesty do Bruselu a Ženevy. Výška čerpania bola tiež ovplyvnená spôsobom dopravy (prevažne služobným autom).

	Došlo k výraznému poklesu výdavkov za dopravné v dôsledku nižšieho počtu zahraničných pracovných ciest do Českej republiky.

	Pridelené prostriedky na úhradu nájomného neboli vyčerpané v dôsledku zmeny kurzu amerického dolára, za ktoré sú byty pre zamestnancov z Českej republiky účtované.

	Plánované prostriedky v položke ostatné tovary a služby neboli vyčerpané na poistné (pracovné cesty) z dôvodu uzatvorenia zmluvy o zdravotnom poistení medzi Českou republikou a Slovenskou republikou. Nižšie výdavky boli čerpané aj na školenia a kurzy.

	K miernemu nárastu plánovaných výdavkov došlo v položkách energie, voda a komunikácie a štandardná údržba.

	Zvýšené výdavky na údržbu ovplyvnil vyšší počet opráv strojov – tlačiarní, kopírovacích strojov, osobných počítačov a telefónnych liniek. Prekročenie prostriedkov na komunikácie spôsobili vyššie výdavky na internetové  služby.

	Finančné prostriedky kapitálových výdavkov boli použité na financovanie nákupu 2 ks osobných počítačov s tlačiarňami v celkovej hodnote 168 tis. Sk.

 4. Závery a odporúčania

 4. 1. Vyhodnotenie záverov a odporúčaní za rok 2002
 	
	 Závery a odporúčania, uvedené vo výročnej správe o plnení Zmluvy medzi SR a ČR o vytvorení colnej únie, ktoré boli prijaté pre jednotlivé oblasti boli splnené, resp. sa priebežne plnia.

	V súlade s pristúpením Slovenskej republiky k protokolu PECA pokračovali rokovania medzi ÚNMS SR a ÚNMZ ČR o príprave medzivládnej dohody medzi SR a ČR o voľnom pohybe tovaru v rámci zhodných sektorov protokolov PECA SR a PECA ČR. Uvedená dohoda môže byť podpísaná až následne po podpísaní protokolu PECA SR. Jeho účinnosť sa očakáva k 1. 7. 2003.

	V roku 2002 pracovalo v rámci colnej únie viacero pracovných skupín, koordinovaných Stálym sekretariátom. V svojej činnosti pokračovali expertná skupina pre oblasť európskej integrácie, pre prípravu colných sadzobníkov, pre štatistiku zahraničného obchodu. Spolupráca  pokračovala taktiež v rámci špecializovaných pracovných skupín, vytvorených na základe medzirezortnej dohody medzi MH SR a MPO ČR, zameraných na oblasť chemického priemyslu, energetiky, energetického strojárstva, výroby a odbytu nákladných automobilov, ako aj na ochranu spotrebiteľa. Zároveň bola v minulom roku vytvorená nová špecializovaná pracovná skupina pre oblasť puncovníctva. Ich činnosť bola zameraná predovšetkým na výmenu informácií o uzatváraní negociačných kapitol s EÚ           a na implementáciu novej legislatívy.

4. 2.  Závery a odporúčania na rok 2003

 4.2.1. Colná politika

-	Koordinovať práce expertnej skupiny na príprave colných sadzobníkov na rok   
      2004,
-	predložiť návrhy colných sadzobníkov Českej republiky a Slovenskej republiky na rok 2004 na zasadnutie Rady colnej únie pred ich schválením vládou ČR a vládou SR,
-	posudzovať v rámci pripomienkového konania návrhy zákonov a predpisov v oblasti colnej politiky.

4.2.2. Licenčná politika

-	spolupracovať   pri  príprave  opatrení v oblasti licenčnej  politiky súvisiacich so     
      vstupom oboch republík do EÚ.

4.2.3.	Oblasť posudzovania zhody a uvádzanie výrobkov do obehu
       
-	následne, po podpísaní Protokolu PECA SR, uzatvoriť medzivládnu dohodu medzi  SR a ČR o voľnom pohybe tovaru, v rámci zhodných sektorov protokolov PECA SR a PECA ČR.

4.2.4.	Zahraničný obchod

-	rokovať na úrovni orgánov štátnej správy SR a ČR o forme a obsahu vzájomnej spolupráce po vstupe oboch krajín do EÚ,
-	pokračovať v konzultáciách s predstaviteľmi slovenských a českých  zamestnávateľských a profesných zväzov a asociácií s cieľom prerokovať oblasti ďalšej spolupráce v poslednom období fungovania colnej únie a po ukončení jej činnosti,
-	rokovať o úprave Dohody o spolupráci medzi MH SR a MPO ČR, v nadväznosti na vstup oboch krajín do EÚ a ukončenie platnosti Zmluvy o vytvorení colnej únie,
-	vytvárať podmienky pre obnovenie dynamiky vzájomného obchodu  medzi SR a ČR.

4.2.5.   Poľnohospodárska politika

-	postupovať koordinovane pri rokovaniach Českej republiky a Slovenskej republiky o ďalšej liberalizácii obchodu s poľnohospodárskymi a potravinárskymi výrobkami s tretími krajinami (Maďarsko), 
-	vo Výbore pre koordináciu hospodárskej politiky v poľnohospodárstve zamerať pozornosť na spoluprácu oboch republík po vstupe do EÚ.

 4.2.6.   Obchodná politika ČR a SR voči tretím krajinám

-	naďalej realizovať spoločnú obchodnú politiku SR a ČR voči tretím krajinám,
-	spolupracovať pri procese ukončenia platnosti uzatvorených obchodných zmlúv, prioritne preferenčných dohôd.

 4.2.7.    Orgány colnej únie 

-	zabezpečiť hospodárne čerpanie rozpočtových prostriedkov Stáleho sekretariátu v súlade so schváleným  rozpočtom na rok 2003 a rozhodnutím Rady                 č. 27/2002,     
-	jesenné zasadnutie Rady uskutočniť najneskôr do 10. novembra 2003 tak, aby po prerokovaní v Rade bol vytvorený časový priestor na predloženie návrhov colných sadzobníkov na rok 2004 obom vládam na schválenie a ich následnú publikáciu v Zbierke zákonov.

4.2.8.  Štatistika

-	naďalej koordinovať vykonávanie colnej štatistiky zo systému zberu republikových dát a zabezpečovať ich vzájomnú výmenu,
-	štvrťročne spracovávať a vyhodnocovať štatistické údaje o zahraničnom a vzájomnom obchode SR a ČR.

 Plnenie uvedených záverov a odporúčaní na rok 2003 zabezpečia členovia Rady a generálny riaditeľ Stáleho sekretariátu.

Príloha č. 1

Právne predpisy
vzťahujúce sa na činnosť colnej únie Slovenskej republiky a Českej republiky
vydané v roku 2002

Slovenská republika

16.  O z n á m e n i e  Ministerstva zahraničných vecí Slovenskej republiky o podpísaní Rozhodnutia č. 1/1999 Spoločného výboru Dohody o voľnom obchode medzi Slovenskou republikou a Estónskou republikou o zmene Protokolu 2 k Dohode o voľnom obchode medzi Slovenskou republikou a  Estónskou republikou
P r í l o h a

17.   O z n á m e n i e  Ministerstva zahraničných vecí Slovenskej republiky o podpísaní Rozhodnutia č. 2/1999 Spoločného výboru Dohody o voľnom obchode medzi Slovenskou republikou a Estónskou republikou o zmene Protokolu 2 k Dohode o voľnom obchode medzi Slovenskou republikou a Estónskou republikou
P r í l o h a

18.  O z n á m e n i e  Ministerstva zahraničných vecí Slovenskej republiky o podpísaní Rozhodnutia č. 1/2000 Spoločného výboru Dohody o voľnom obchode medzi Slovenskou republikou a Estónskou republikou o zmene Protokolu 2 k Dohode o voľnom obchode medzi Slovenskou republikou a Estónskou republikou
P r í l o h a

57.  O z n á m e n i e  Ministerstva zahraničných vecí Slovenskej republiky o predbežnom vykonávaní Dohody o prístupe Rumunska k Stredoeurópskej dohode o voľnom obchode

59.  O z n á m e n i e   Ministerstva zahraničných vecí Slovenskej republiky o predbežnom vykonávaní Doplnkového protokolu č. 10 k Stredoeurópskej dohode o voľnom obchode

60.  O z n á m e n i e   Ministerstva zahraničných vecí Slovenskej republiky o predbežnom vykonávaní Doplnkového protokolu č. 11 k Stredoeurópskej dohode o voľnom obchode

67.  V  y h l á š k a  Ministerstva hospodárstva Slovenskej republiky, ktorou sa vydáva zoznam vybraných chemických látok a vybraných chemických prípravkov, ktorých uvedenie na trh a používanie je obmedzené alebo zakázané.

94.  O z n á m e n i e  Ministerstva zahraničných vecí Slovenskej republiky o prijatí Rozhodnutia č. 1/2001 Spoločného výboru Dohody o voľnom obchode medzi Slovenskou republikou a Lotyšskou republikou o zmene Protokolu 2 k Dohode o voľnom obchode medzi Slovenskou republikou a Lotyšskou republikou
P r í l o h a

108.  N a r i a d e n i e   v l á d y  Slovenskej republiky, ktorým sa mení a dopĺňa nariadenie vlády Slovenskej republiky č. 598/2001  Z. z., ktorým sa vydáva colný sadzobník

142.  O z n á m e n i e   Ministerstva zahraničných vecí Slovenskej republiky o podpísaní Dohody o voľnom obchode medzi Slovenskou republikou a Chorvátskou republikou

147.  O z n á m e n i e   Ministerstva zahraničných vecí Slovenskej republiky o prijatí Rozhodnutia č. 1/2000 Spoločného výboru Dohody o voľnom obchode medzi Slovenskou republikou a Litovskou republikou o zmene Príloh C a F Protokolu 3 Dohody

152.  O z n á m e n i e   Ministerstva zahraničných vecí Slovenskej republiky o prijatí Rozhodnutia č. 1/2001 Spoločného výboru Dohody o voľnom obchode medzi Slovenskou republikou a Estónskou republikou o zmene Protokolu 1 Dohody

191.  O z n á m e n i e   Ministerstva zahraničných vecí Slovenskej republiky o podpísaní Dohody medzi vládou Slovenskej republiky a zväzovou vládou Zväzovej republiky Juhoslávie o vzájomnej pomoci v colných otázkach

234.   O z n á m e n i e   Ministerstva zahraničných vecí Slovenskej republiky o prijatí Rozhodnutia Asociačnej rady č. 2/2001 medzi Európskou úniou a Slovenskou republikou, ktorým sa mení Protokol 4 týkajúci sa definície pojmu „pôvodné výrobky“ a metód administratívnej spolupráce

240.  V  y h l á š k a  Ministerstva pôdohospodárstva Slovenskej republiky o registrácii vyrábaných potravín a dovážaných potravín

246.   O z n á m e n i e   Ministerstva zahraničných vecí Slovenskej republiky o podpísaní Doplnkového protokolu č. 7 k Stredoeurópskej dohode o voľnom obchode
P r í l o h a

258.  O z n á m e n i e   Ministerstva zahraničných vecí Slovenskej republiky o podpísaní Rozhodnutia č. 1/2000 Spoločného výboru Dohody o voľnom obchode medzi Slovenskou republikou a Litovskou republikou o zmene Príloh C a F k Protokolu 3 k Dohode o voľnom obchode medzi Slovenskou republikou a Litovskou republikou
 
262.  O z n á m e n i e   Ministerstva zahraničných vecí Slovenskej republiky o podpísaní Doplnkového protokolu č. 9  k Stredoeurópskej dohode o voľnom obchode
P r í l o h a

272.  O z n á m e n i e   Ministerstva zahraničných vecí Slovenskej republiky o podpísaní Doplnkového protokolu č. 6 k Stredoeurópskej dohode o voľnom obchode
P r í l o h a 

278.  O z n á m e n i e   Ministerstva zahraničných vecí Slovenskej republiky o podpísaní Dohody o prístupe Bulharskej republiky k Stredoeurópskej dohode o voľnom obchode
P r í l o h a

288.  N a r i a d e n i e   v l á d y   Slovenskej republiky, ktorým sa ustanovuje počiatočná úroveň objemu dovozov pre jednotlivé agropotravinárske komodity na účel zavedenia dodatočného cla na kalendárny rok 2002.
297.  N a r i a d e n i e   v l á d y  Slovenskej republiky, ktorým sa mení nariadenie vlády Slovenskej republiky č. 598/2001 Z. z., ktorým sa vydáva colný sadzobník v znení nariadenia vlády Slovenskej republiky č. 108/2002 Z. z.

355.  O z n á m e n i e  Ministerstva zahraničných vecí  Slovenskej republiky o podpísaní Dohody o prístupe Rumunska k Stredoeurópskej dohode o voľnom obchode

366.   O z n á m e n i e   Ministerstva zahraničných vecí Slovenskej republiky o podpísaní Rozhodnutia č. 2/2000 Spoločného výboru Dohody o voľnom obchode medzi Slovenskou republikou a Litovskou republikou o zmene Protokolu 4 k Dohode o voľnom obchode medzi Slovenskou republikou a Litovskou republikou

367.  O z n á m e n i e   Ministerstva zahraničných vecí Slovenskej republiky o podpísaní Rozhodnutia č. 1/2001 Spoločného výboru Dohody o voľnom obchode medzi Slovenskou republikou a Litovskou republikou o zmene Protokolu 4 k Dohode o voľnom obchode medzi Slovenskou republikou a Litovskou republikou

372.  O z n á m e n i e   Ministerstva zahraničných vecí Slovenskej republiky o podpísaní Dohody medzi vládou Slovenskej republiky a vládou Českej republiky o pravidlách pôvodu tovaru a metódach administratívnej spolupráce

574.  N a r i a d e n i e   v l á d y  Slovenskej republiky, ktorým sa mení a dopĺňa nariadenie vlády Slovenskej republiky č. 598/2001 Z. z., ktorým sa vydáva colný sadzobník v znení neskorších predpisov

604.  O z n á m e n i e   Ministerstva zahraničných vecí Slovenskej republiky o podpísaní Dohody medzi Ministerstvom pôdohospodárstva Slovenskej republiky a Ministerstvom poľnohospodárstva a výživy Rumunska o spolupráci v oblasti poľnohospodárstva a potravinárskeho priemyslu

616.  O z n á m e n i e   Ministerstva zahraničných vecí Slovenskej republiky o prijatí Rozhodnutia č. 1/2001 Spoločného výboru Dohody o voľnom obchode medzi Slovenskou republikou a Estónskou republikou o zmene Protokolu 1 Dohody o voľnom obchode medzi Slovenskou republikou a Estónskou republikou

686.  O z n á m e n i e   Ministerstva zahraničných vecí Slovenskej republiky o uzavretí Dohody o voľnom obchode medzi Slovenskou republikou a Chorvátskou republikou

728.  N a r i a d e n i e   v l á d y  Slovenskej republiky, ktorým sa vydáva colný sadzobník
 
750.  Z á k o n   o štátnom rozpočte na rok 2003

755.  V y h l á š k a Ministerstva hospodárstva slovenskej republiky, ktorou sa mení a dopĺňa vyhláška Ministerstva hospodárstva Slovenskej republiky č. 15/1998 Z. z. o podmienkach udeľovania úradného povolenia na dovoz a vývoz tovaru a služieb v znení neskorších predpisov

758.  O z n á m e n i e   Ministerstva zahraničných vecí Slovenskej republiky o predbežnom vykonávaní Dohody o prístupe Chorvátskej republiky k Stredoeurópskej dohode o voľnom obchode
759.   O z n á m e n i e  Ministerstva zahraničných vecí Slovenskej republiky o predbežnom vykonávaní Doplnkového protokolu č. 12 k Stredoeurópskej dohode o voľnom obchode

Česká  republika

1.  Z á k o n, kterým se mění zákon č. 13/1993 Sb., celní zákon, ve znění pozdějších předpisů

45.  N a ř í z e n í  v l á d y, kterým se stanoví podmínky a zásady k podpoře vývozu hovězího masa vyrobeného z jatečných krav a z jatečných jalovic

10.  O p a t ř e n í  Ministerstva financí, kterým se mění opatření Ministerstva financí            č. 23/2001 Sb., kterým se oznamují sídla poboček colních úřadů a okruh činností, jejichž výkonem byly pověřeny

13.  O p a t ř e n í   Ministerstva financí, kterým se oznamují změny obsahu a náležitostí celního prohlášení

14.  O p a t ř e n í   Ministerstva financí, kterým se mění  opatření Ministerstva financí              č. 23/2001 Sb., kterým se oznamují sídla poboček colních úřadů a okruh činností, jejichž výkonem byly pověřeny

182.  N a ř í z e n í   v l á d y, kterým se stanoví preferenční celní sazby pro dovoz ryb a výrobků z ryb pocházejících z Evropské unie

204.  Z á k o n, kterým se mění zákon č. 21/1997 Sb., o kontrole vývozu a dovozu zboží a technologií podléhajících mezinárodním kontrolním režimům

239.    N a ř í z e n í   v l á d y, kterým se stanoví ochranné opatření na dovoz kakaového prášku, obsahujícího přidaný cukr nebo jiná sladidla, do České republiky.

247. V y h l á š k a  Ministerstva financí o osvobození zboží propuštěného do celního   režimu   volného oběhu od dovozního cla

252.	V y h l á š k a Ministerstva financí, kterou se provádějí některá ustanovení celního zákona

253. V y h l á š k a Českého statistického úřadu a Ministerstva financí o statistice dováženého a vyváženého zboží

266.   Na ř í z e n í   v l á d y, kterým se stanoví preferenční sazby cla pro dovoz některých zemědělských a potravinářských výrobků pocházejících z Evropské unie

270. S d ě l e n í  Ministerstva financí, kterým se vyhlašuje rozhodnutí Ministerstva financí o zřízení poboček celních úřadů k výkonu jejich působnosti

21. O p a t ř e n í  Ministerstva financí, kterým se zrušuje opatření Ministerstva financí  č. 23/2001 Sb., kterým se oznamují sídla poboček celních úřadů a okruh činností,  jejichž výkonem byly pověřeny, ve znění pozdějších opatření

272. N a ř í z e n í   v l á d y, kterým se stanoví seznam některých hnutních výrobků, které mohou být dovážený do České republiky jen na základě automatické licence, a u nichž se uplatňuje sledování jejich dovozu do České republiky

273. N a ř í z e n í   v l á d y, kterým se stanoví spouštěcí úrovně objemu dovozů pro jednotlivé zemědělské výrobky a skupiny zemědělských výrobků pro kalendářní rok 2002

282. Z á k o n, kterým se mění zákon č. 58/1995 Sb., o pojišťování a financování vývozu se státní podporou a o doplnění zákona č. 166/1993 Sb., o Nejvyšším kontrolním úřadu, ve znění pozdějších předpisů 

295. N a ř í z e n í   v l á d y, kterým se mění nařízení vlády č. 486/2000 Sb., kterým se stanoví podmínky a zásady pro provádění opatření k podpoře vývozu výrobků z kravského mléka

296.   N a ř í z e n í   v l á d y, kterým se mění nařízení vlády č. 114/2001 Sb., o stanovení produkčních kvót cukru na kvótové roky 2001/2002 až 2004/2005

332.   N a ř í z e n í   v l á d y, kterým se stanoví dodatečné clo na dovoz některých zemědělských výrobků pro kalendářní rok 2002

413.  N a ř í z e n í   v l á d y, kterým se mění nařízení vlády č. 332/2002 Sb., kterým se stanoví dodatečné clo na dovoz některých zemědělských výrobků pro kalendářní rok 2002

417.  Ú p l n é   z n ě n í  z á k o n a    č. 58/1995 Sb., o pojišťování a financování vývozu se státní podporou a o doplnění zákona č. 166/1993 Sb., o Nejvyšším kontrolním úřadu, ve znění pozdějších predpisů, jak vyplýva z pozdějších změn

435.  N a ř í z e n í   v l á d y, kterým se mění nařízení vlády č. 332/2002 Sb., kterým se stanoví dodatečné clo na dovoz některých zemědělských výrobků pro kalendářní rok 2002, ve znění nařízení vlády č. 413/2002 Sb.

440.  N a ř í z e n í vlády, kterým se stanoví podmínky a zásady poskytování subvence pro vývoz drůbežího masa vyrobeného z jatečných kuřat a z jatečných krůt

449. N a ř í z e n í   v l á d y, kterým se mění nařízení vlády č. 332/2002 Sb., kterým se stanoví dodatečné clo na dovoz některých  zemědělských výrobků pro kalendářní rok 2002, ve znění pozdějších předpisů

450.  N a ř í z e n í   v l á d y, kterým se zrušuje nařízení vlády č. 182/2002 Sb., kterým se stanoví preferenční celní sazby pro dovoz ryb a výrobků z ryb pocházejících z Evropské unie

481.  Úplné  z n ě n í  zákona č. 13/1993 Sb., celní zákon, jak vyplývá z pozdějších změn

488.  N a ř í z e n í   v l á d y, kterým se stanoví, že nebude uplatněno dodatečné clo na dovoz některých zemědělských výrobků pro kalendářní rok 2002

530.  N a ř í z e n í   v l á d y, kterým se mění nařízení vlády č. 332/2002 Sb., kterým se stanoví dodatečné clo na dovoz některých zemědělských výrobků pro kalendářní rok 2002, ve znění pozdějších předpisů

534.   N a ř í z e n í  v l á d y   o vydaní celního sazebníku a o stanovení sazeb dovozního cla pro zboží pocházejíci z rozvojových a nejméně rozvinutých zemí a podmínek pro jejich uplatnění (celní sazebník)

550.  N a ř í z e n í   v l á d y, kterým se stanoví podmínky a zásady poskytování subvence pro vývoz selat a jatečných prasat a z nich vyrobeného vepřového masa

561.  N a ř í z e n í   v l á d y, kterým se mění nařízení vlády č. 185/2000 Sb., kterým se stanoví výrobky, jež mohou být dováženy do České republiky nebo vyváženy z České republiky jen na základě licence podle zákona č. 62/2000 Sb., o některých opatřeních při vývozu nebo dovozu výrobků a o licenčním řízení a o změně některých zákonů, ve znění pozdějších předpisů

579.  Z á k o n  o státním rozpočtu České republiky na rok 2003

587.  N a ř í z e n í   v l á d y, kterým se stanoví seznam některých hutních výrobků původem z Ukrajiny, které mohou být dováženy do České republiky jen na základě neautomatické licence, a kterým se mění nařízení vlády č. 272/2002 Sb., kterým se stanoví seznam některých hutních výrobků, které mohou být dováženy do České republiky jen na základě automatické licence, a u nichž se uplatňuje sledování jejich dovozu do České republiky